Resep: Chinese beesvleiskerrie met grondboontjies | Maroela Media
Resep: Chinese beesvleiskerrie met grondboontjies
Chinese beesvleiskerrie met grondboontjies (Foto: Lapa-uitgewers)
Dié kerrie kan warmer gemaak word met brandrissies.
400 g (1 blik) klappermelk
2 stukkies sitroengras of 3 suurlemoenblare
45 ml Thaise rooi kerriepasta
30 ml vissous (opsioneel)
500 g kruisstuk (rump steak), in repies gesny
50 g grondboontjies, gekap
’n handvol vars basilieblare en ekstra sprietuie
Giet die helfte van die klappermelk in ’n groot braaipan en verhit dit oor matige hitte tot kookpunt.
Kneus die sitroengras liggies of sny die suurlemoenblare in breë repe. Roer dit saam met die kerriepasta, vissous en suiker by en prut tot aromaties. Roer gereeld.
Voeg die orige klappermelk by en prut vir ’n paar minute.
Roer die vleis, grondboontjies, grondboontjiebotter en melk by en prut dit vir 8-10 minute of tot die vleis net gaar is. Roer gereeld en moenie die sous te vinnig laat kook nie.
Voeg die sprietuie by en geur met sout, peper en suurlemoensap. Garneer dit met basilie en sprietuie en sit dit met rysnoedels of aromatiese rys voor.
WENK: Vir ’n warmer kerrie kan meer kerriepasta gebruik word, of voeg 1 rooi brandrissie by. Plaas die heel brandrissie met kerriepasta in klappermelk en verwyder die rissie voor opdiening. Of ontpit en kap die brandrissie vir ’n nog warmer kerrie.
Bron: Spogresepte van die Suid-Afrikaanse Vroue-landbou-unie deur Heleen Meyer
Resep: Maklike hoender-souvlakia